

PROJEKTS uz 07.02.2023.

vēlamais izskatīšanas datums:

Finanšu komitejā: 15.02.2023.

 domē: 22.02.2023.

sagatavotājs un ziņotājs: D. Čūriška

LĒMUMS

# Ādažos, Ādažu novadā

2023. gada 22. februārī **Nr.** «DOKREGNUMURS»

**Par grozījumiem Ādažu novada pašvaldības domes 24.08.2022. lēmumā Nr. 406**

**“Par nekustamo īpašumu “Dailas skvērs” un “Dailas” pieņemšanu pašvaldības īpašumā bez atlīdzības”**

Atbilstoši Ādažu novada pašvaldības domes 24.08.2022. lēmumam Nr. 406 “Par nekustamo īpašumu “Dailas skvērs” un “Dailas” pieņemšanu pašvaldības īpašumā bez atlīdzības” un Ādažu novada pašvaldības domes 28.09.2022. lēmumam Nr. 459 “Par grozījumiem Ādažu novada pašvaldības domes 24.08.2022. lēmumā Nr. 406 “Par nekustamo īpašumu “Dailas skvērs” un “Dailas” pieņemšanu pašvaldības īpašumā bez atlīdzības”” (turpmāk kopā – Lēmums), kā arī pamatojoties uz 11.10.2022. Nekustamā īpašuma dāvinājuma līguma Nr. JUR 2022-10/10724.2. punktu, 26.10.2022. tika parakstīts pieņemšanas - nodošanas akts (turpmāk – Akts), ar kuru Ādažu novada pašvaldības īpašumā bez atlīdzības (dāvinājumā) no SIA “Medozoli”, reģ. Nr. 40103336545, tika pieņemti nekustamie īpašumi “Dailas skvērs”, Ādaži, Ādažu nov. (kad. Nr. 8044 011 0521), un “Dailas”, Ādaži, Ādažu nov. (kad. Nr. 8044 011 0033 (turpmāk kopā – Īpašumi)), līdz ar visām tiesībām, pienākumiem un piederumiem (tai skaitā, ūdensapgādes un sadzīves kanalizācijas sistēmas (turpmāk arī - Tīkli).

Izvērtējot ar Lēmuma izpildi saistīto informāciju un apstākļus, tika konstatēts:

1. Saskaņā ar Lēmumu un Aktu nekustamā īpašuma “Dailas”, Ādaži, Ādažu nov., sastāvā esošo zemes vienību robežās ir izbūvēti šādi Tīkli:
	1. zemes vienībā 0,4069ha platībā ar kadastra apzīmējumu 8044 011 0585 (Dailas 5.1. realizācijas kārta, Gredzenu iela):
* sadzīves kanalizācijas sistēma: cauruļvadu garums 478 m, vērtība 74908,- EUR, sadzīves spiedvada kanalizācija 325 m (t.sk. sūkņu stacija), vērtība 42361,- EUR;
* ūdens apgādes sistēma: garums 541 m (t.sk. 1 hidrants), vērtība 71666,- EUR;
	1. zemes vienībā 0,3003ha platībā ar kadastra apzīmējumu 8044 011 0587 (Dailas 5.1. realizācijas kārta, Kungu iela):
* sadzīves kanalizācijas sistēma: cauruļvadu garums 196 m, vērtība 30715,- EUR;
* ūdens apgādes sistēma: garums 196 m (t.sk. 1 hidrants), vērtība 25964,- EUR.
1. Nekustamā īpašuma “Dailas skvērs”, Ādaži, Ādažu nov., sastāvā esošās zemes vienības robežās Tīkli nav izbūvēti.
2. Domes 24.08.2022. lēmuma Nr. 406 5.punktā noteikts, ka pēc pašvaldības īpašuma tiesības uz Īpašumiem nostiprināšanas zemesgrāmatā tie tiks nodoti pašvaldības aģentūrai „Carnikavas komunālserviss” (turpmāk – Aģentūra) pārvaldībā līdz ar to piederumiem, tai skaitā, Tīkliem, un dokumentiem, kuri uz tiem attiecas, noslēdzot papildu vienošanos pie 02.02.2004. apsaimniekošanas līguma starp Carnikavas pagasta padomi un Aģentūru.
3. Pašvaldības īpašuma tiesības uz Īpašumiem ir nostiprināšanas zemesgrāmatā. Aktā norādītā dāvinājumā pieņemtā manta ir uzņemta pašvaldības bilances uzskaitē.
4. SIA “Ādažu ūdens” (turpmāk – SIA) nodrošina sadzīves kanalizācijas un ūdensapgādes sistēmas ekspluatāciju Ādažu pagasta teritorijā saskaņā ar 11.10.2017. starp SIA un pašvaldību noslēgto līgumu Nr. JUR 2017-10/797 par sabiedrisko pakalpojumu sniegšanu (turpmāk – Līgums).

Ņemot vērā, ka Aģentūrai nav noteikts uzdevums nodrošināt Tīklu ekspluatāciju Ādažu pagasta teritorijā, nekustamā īpašuma “Dailas”, Ādaži, Ādažu nov., sastāvā esošo zemes vienību robežās izbūvētie Tīkli nododami SIA, ieguldot Tīklu pamatlīdzekļus kapitālsabiedrības pamatkapitālā, veicot attiecīgus grozījumus domes 24.08.2022. lēmumā Nr. 406.

Pamatojoties uz Pašvaldību likuma 4. panta pirmās daļas 1. punktu un 73. panta astoto daļu, Ādažu novada pašvaldības domes 23.02.2022. saistošajiem noteikumiem Nr. 17/2022 “Pašvaldības aģentūras "Carnikavas komunālserviss" nolikums”, Līgumu, kā arī Finanšu komitejas 15.02.2023. atzinumu, Ādažu novada pašvaldības dome

 **NOLEMJ:**

Izdarīt Ādažu novada pašvaldības domes 2022.gada 24.augusta lēmumā Nr.406 “Par nekustamo īpašumu “Dailas skvērs” un “Dailas” pieņemšanu pašvaldības īpašumā bez atlīdzības” šādus grozījumus:

1. izteikt nolēmuma daļas 5. punktu šādā redakcijā:

“5. Pēc pašvaldības īpašuma tiesības uz 1. punktā noteiktajiem nekustamajiem īpašumiem nostiprināšanas zemesgrāmatā nodot:

* 1. pašvaldības aģentūrai „Carnikavas komunālserviss” pārvaldībā nekustamos īpašumus līdz ar to piederumiem, izņemot tajos esošos ūdensapgādes un sadzīves kanalizācijas inženiertīklus, kā arī dokumentus, kuri uz tiem attiecas, un noslēgt papildu vienošanos pie 02.02.2004. apsaimniekošanas līguma starp Carnikavas pagasta padomi un pašvaldības aģentūru „Carnikavas komunālserviss”;
	2. SIA “Ādažu ūdens”, reģ. Nr. 40003929148, juridiskā adrese: Gaujas iela 16, Ādaži, Ādažu nov., LV-2164, nekustamajos īpašumos esošos ūdensapgādes un sadzīves kanalizācijas inženiertīklus, un dokumentus, kuri uz tiem attiecas, ieguldot tīklu pamatlīdzekļus kapitālsabiedrības pamatkapitālā.”
1. papildināt nolēmuma daļu ar 51. punktu šādā redakcijā:

“51. Pašvaldības administrācijas Nekustamā īpašuma nodaļai organizēt 5.2. apakšpunktā noteikto pamatlīdzekļu novērtēšanu, pieaicinot sertificētu vērtētāju, un segt izdevumus par pakalpojumu no nodaļas budžeta līdzekļiem.”;

1. izteikt nolēmuma daļas 6. punktu šādā redakcijā:

“6. Pašvaldības administrācijas Juridiskajai un iepirkumu nodaļai sagatavot parakstīšanai 5.1. punktā noteikto vienošanos.”.

1. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K.Miķelsone

*Noraksti:*

*CKS un ĀŪ (e-noraksts), JIN, GRN, IDR, IDR1 - @*